Yun Seok-yeol
Yun Seok-yeol Res apud Vicidata repertae: Nativitas: 18 Decembris 1960; Seodaemun District Patria: Corea Meridiana Familia Genitores: Yoon Ki-jung; Coniunx: Kim Keon-hee Yun Seok-yeol, litteris Coreanis 윤석열, aliis linguis saepe Yoon Suk-yeol (Seuli in urbe die 18 Decembris 1960 natus) est iuris consultus et politicus Coreae Meridianae. Filius praeceptorum universitatum, Seuli educatus, alumnus est universitatis nationalis Seulensis. Anisometropiae affectus e conscriptione militari exemptus est. Iam discipulus universitatis, iudicii ficti de caedibus Kuangju accusator, praesidi Jeon Du-hwan supplicium ultimum suaserat statimque a Seulo fugerat. Iuris consultus ab anno fere 1994 optimates plures iudicio persequebatur propter peculatum aesque alienum, inter quos I Myeongbak et Bak Geunhye olim praesides. Ipse praeses patriae die 10 Maii 2022 inauguratus est.